‏ז' אב, תשע"ט

8 אוגוסט, 2019

**מכרז פומבי 65/19 – הארכת מעד**

**מכרז טכנאי/ת מחשבים ברשות המקומית**

בהתאם לפקודת העיריות (נוסח חדש), חוק הרשויות המקומיות, תשנ"ב-1991 ותקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של טכנאי/ת מחשבים ברשות המקומית, והזמנה להציג מועמדות לאיוש משרת טכנאי מחשבים ברשות המקומית.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. **המועד האחרון להצגת המועמדות למשרה הינו:** **27.8.19**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

**ב. פרטי המשרה**

**תואר התפקיד**: טכנאי/ת מחשבים ברשות המקומית

**היקף המשרה:** 1.00

**היחידה**: מערכות מידע .

**דרוג** : טכנאים/ הנדסאים או מנהלי

**דרגה**: 36 – 39/ 6 - 9

**כפיפות**: מנמ"ר.

**תקופת ניסיון:** שנתיים.

**ג. תיאור התפקיד**

* ידע וניסיון בסיוע למשתמשים בהתגברות על תקלות תוכנה וחומרה.
* תמיכה במשתמשי מערכות המידע והתקשורת ברשות ובבתי הספר.
* תפעול ותחזוקה של מערכות המידע והתקשורת.
* היכרות עם ציוד תקשורת ורכיבי מחשבים: נתבים, מתגים, מדפסות, מקרנים, מסכי מחשב וציוד היקפי.
* ידע וניסיון בהתקנות מערכות הפעלה ואופיס ותמיכה במערכות מייקרוסופט.
* ידע בסיסי ברשתות תקשורת LAN, WAN.
* ידע וניסיון כאיש קשר בין המשתמשים לבין נותני שירותים חיצוניים
* מטלות נוספות כפי שיוגדרו על ידי הממונה.

**ד. דרישות התפקיד:**

**השכלה**: בעל תעודת טכנאי או הנדסאי בתחום המחשבים או בוגר קורסים מתקדמים

במערכות מידע בהיקף של 250 שעות לפחות.

**כשירות מקצועית** : ניסיון מקצועי של שנתיים לפחות כטכנאי מחשבים בחברת בעלת 50

משתמשי קצה לפחות.

**רישום פלילי** : היעדר הרשעה בעבירת מין, בהתאם לחוק למניעת העסקה של עברייני

מין במוסדות מסוימים, תשס"א – 2001.

**כישורים אישיים**: אמינות ומהימנות אישית, כושר למידה, יכולת עבודה בצוות, יכולת לטיפוח

יחסים בין אישיים, עבודה תחת לחץ

.

יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.

**ה. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה,

זאת בהתאם לשיקול דעתה של ועדת המכרזים.

בכבוד רב,

אבי גרובר

ראש העירייה